作者：柳永
词牌/韵律：洞仙歌

paragraphs: 乘兴，闲泛兰舟，渺渺烟波东去。
淑气散幽香，满蕙兰汀渚。
绿芜平畹，和风轻暖，曲岸垂杨，隐隐隔、桃花圃。
芳树外，闪闪酒旗遥举。
羁旅。
渐入三吴风景，水村渔市。
闲思更远神京，抛掷幽会小欢何处。
不堪独倚危樯，凝情西望日边，繁华地、归程阻。
空自叹当时，言约无据。
伤心最苦。
伫立对、碧云将暮。
关河远，怎奈向、此时情绪。